[{"text_idx": "#000001", "text": "Septembri keskel kirjutati Pa\u0308rnu linnavolikogus u\u0308mber maailma kunstiajalugu, koroona kogub tuure ja Pallase meediadisaini osakonna o\u0303ppejo\u0303ud ku\u0308sisid: Palun luua vorm antud formaadile, et lihtsustada kokkuvo\u0303tete tegemist /\u2014/ Mis formaat see on? Kas kooli no\u0303udmine? Vo\u0303i soovitakse o\u0303ppeaine programmi va\u0308list infot?"}, {"text_idx": "#000002", "text": "Arutasime o\u0303ppeprorektoriga, et Pa\u0308rnust vo\u0303iks kutsuda kunstiajaloo ainesse ku\u0308lalislektori, nii et esimese punktiga on selge. Ja esimene e-loeng on vabalt ka\u0308ttesaadav SIIN. Koroonaga on ka selge. Esialgu pole kuskilt abi loota, seega so\u0303ltub ainult meist endist, kui kaua suudame kurikavala haiguse endast ja Pallasest eemal hoida."}, {"text_idx": "#000003", "text": "o Me ei tule kooli ega to\u0308o\u0308le tilkuva nina vo\u0303i kipitava kurguga\no Ku\u0308lmetushaiguse tunnuste ilmnedes laseme ennast testida\no Me jagame omavahel informatsiooni"}, {"text_idx": "#000004", "text": "Viimane punkt on u\u0308htlasi ka vastus meediadisaini osakonnale \u2013 kevadel alguse saanud infokirjad on ellu kutsutud selleks, et oleksime u\u0308hises inforuumis ja et \u201eparem ka\u0308si teaks, mis pahem ka\u0308si teeb\u201c. Ja kindlasti ei pea u\u0308kski o\u0303ppejo\u0303ud nende u\u0308levaadete jaoks leheku\u0308lgede kaupa aruandeid koostama. Ootame erialaosakonna juhilt lu\u0308hikest kokkuvo\u0303tet na\u0308dala(te) olulisematest su\u0308ndmustest \u201ejo\u0303ulisel, va\u0308rvikal vo\u0303i sisutihedal moel\u201c, nagu on ro\u0303hutanud ajakirjandusteoreetik Vicky Hay. J"}, {"text_idx": "#000005", "text": "Esitan olulisemaid va\u0308ljavo\u0303tteid Pallase inimeste na\u0308dala kokkuvo\u0303tetest."}, {"text_idx": "#000007", "text": "Ivi Lillepuu: Kuu aega Pallases sai ta\u0308is! Tunnen end siin va\u0308ga koduselt \ud83d\ude0a Septembrisse on mahtunud pa\u0308ris palju kohtumisi \u2013 u\u0308lio\u0303pilastega, kolleegidega, vo\u0303imalike koosto\u0308o\u0308partneritega. Ko\u0303ige rohkem ongi mul su\u0308damel jutuajamine u\u0308lio\u0303pilasesindusega ja noorte to\u0303statatud teemad. Muu hulgas oli nende sooviks o\u0303ueala ja Tolstoi maja ro\u0303du hubasemaks muutmine, sinna laudade ja toolide/pinkide paigutamine, et va\u0308rskes o\u0303hus mo\u0303nusalt su\u0308u\u0308a, teed vo\u0303i kohvi juua, juttu ajada ja miks mitte tundi la\u0308bi viia. Eelmises lauses on ro\u0303hk va\u0308ljendil \u201eva\u0308rskes o\u0303hus\u201c, mis ta\u0308hendab, et sinu u\u0308mber ei ho\u0303lju sigaretisuits ja ninna ei tungi hais mo\u0303nest konisid ta\u0308is purgist. Paraku kipub see nii minema, et kui on kusagil mo\u0303ni mo\u0303nus kohake, siis ho\u0303ivavad selle suitsetajad. See ei ole aga sugugi aus. Igatahes kavatsen igati seista mittesuitsetajate o\u0303iguste eest. Viime kindlasti o\u0303ueala ideekonkursi la\u0308bi ja parim idee saab teoks tehtud. Korterielanikuna igatsen Tartus kohta, kus vo\u0303rkkiiges lesides mo\u0303tteid koondada vo\u0303i just vastupidi, mo\u0303tetel minna lasta. Pallase hoov ja Karlova on selle jaoks suurepa\u0308rane koht. Mo\u0303ni pessimist vo\u0303ib o\u0308elda, et milleks meie pidevalt kehva suusailmaga taolisi mo\u0303tteid u\u0308ldse mo\u0303lgutada, enamus kooliajast on ju ku\u0308lm ja sajab ja kuidas on vo\u0303imalik, et koolis ka\u0308ies on aega vo\u0303rkkiiges lesida, aga ilusaid ilmasid jagub aasta ringi ja lo\u0303o\u0303gastav keskkond on a\u0308a\u0308rmiselt vajalik selleks, et jaksaks ja\u0308lle o\u0303ppida ja to\u0308o\u0308d teha. Nii et palun pistke va\u0308hemalt u\u0308ks vo\u0303rkkiik sinna ideekavandisse sisse!"}, {"text_idx": "#000009", "text": "Riina Gendrikson: Septembri teise poole jooksul on va\u0308lismaale o\u0303ppima minemas 4 Pallase u\u0308lio\u0303pilast. Suhtlen nii partnerkooli, kui ka o\u0303ppuritega ja ja\u0308lgin vastavate riikide ametlike kanalite infot, kuidas on riiki sisenemise tingimused. 18.09 seisuga on kenasti Thbilisis Mia Melanie Saar maaliosakonnast.\n14.-18. septembril o\u0303petas Pallases skulptor Uwe Schloen Saksamaalt Erasmuse va\u0308liseksperdi alaprogrammi raames. Selgitasime va\u0308lja praegusel koroonaviiruse leviku ajastul la\u0308hetusega seotud piirangud ja kohustused ning mobiilsus sai korraldatud vastavalt etteantud tingimustele. Gruusia programmi raames planeeritud Thbilisi maalio\u0303ppejo\u0303u Tinatin Tshkadadze visiit peaks hetkeseisuga aset leidma\n9.-13. novembril 2020. 8.-10. septembril vo\u0303o\u0303rustasime nelja Erasmus+ partnerkooli Vilnius College of Technologies and Design mitteakadeemilist to\u0308o\u0308tajat: avalike suhete spetsialist, sekreta\u0308r ja kaks raamatukoguto\u0308o\u0308tajat. Kolme pa\u0308eva jooksul ka\u0308isime ringka\u0308igul osakondades, toimusid kohtumised ja arutelud meie vastavate u\u0308ksuste esindajatega: raamatukogust Edithi ja Janikaga, kantseleist Maire ja Reedaga, arendusjuht Maikeni ja va\u0308lissuhetest minuga. Visiit ja\u0308ttis vastastikku va\u0308ga positiivse mulje. Vilniuse kolleegid olid so\u0303bralikud, avatud ja meie tegemistest va\u0308ga huvitatud. La\u0308hetuse ja\u0308rgselt kirjutavad mo\u0303lemad koolid artikli toimunust. Kuulutasin va\u0308lja lisakonkursi Erasmus+ programmi u\u0308lio\u0303pilaste o\u0303ppetoetusele o\u0303ppimaks kevadsemestril mo\u0303nes Pallase partnerkoolis. Ta\u0308htaeg on 24.09 kl 10.00. Mo\u0303ned huvilised on u\u0308hendust vo\u0303tnud, no\u0303ustan neid kandideerimise teemal. Nordplussi vo\u0303rgustikus arutame, kuidas kasutada va\u0308ikese rahastuse saanud projekti Higher Education on Craft Traditions eelarvet."}, {"text_idx": "#000010", "text": "Edith Hermann: Kaks na\u0308dalat on mo\u0308o\u0308dunud va\u0308ga tempokalt, to\u0308iselt ja pingeliselt, peamisteks ma\u0308rkso\u0303nadeks esmakursuslaste infotunnid, Leedu kolleegidega kohtumine, lugejaks registreerimised ja lugejate teenindus ning Prima Vista kunstiprogramm. Aina olulisemaks muutub o\u0303ige ja usaldusva\u0308a\u0308rse info ka\u0308ttesaamine nii globaalses kui ka lokaalses plaanis. Suvine rahulikum olukord hakkab uuesti pingestuma ja haigestunute arv kasvab, ka Eestis. Meie Pallase raamatukogus oleme praegu otsustanud ko\u0303ik raamatukogu infotunnid siiski kontakto\u0303ppes la\u0308bi viia. Soovime, et meil tekiks parem kontakt uute tudengitega ja neil side raamatukoguga ja see virtuaalselt kahjuks ei toimi. Sel aastal alustan ko\u0303iki infotunde uute reeglite tutvustamisega, sest raamatukogu ja kohvik on kohad, kus ka\u0308ib ko\u0303ige rohkem inimesi mo\u0303lemast koolist ja turvaline ka\u0308itumine on va\u0308ga oluline. Lisaks tutvustan juba teist aastat esmasel kohtumisel ka Pallasega seotud kunstnike teoseid. Palume valida ko\u0303igil tudengitel u\u0308he teose reproduktsiooni, millega nad ko\u0303ige paremini haakuvad ennast tutvustades. Selline la\u0308henemine paistab ka u\u0308lio\u0303pilastele sobivat ja annab vo\u0303imaluse ka erinevaid kunstnikke\ntutvustada. Kolmanda na\u0308dala lo\u0303puks on kahe kooli peale kokku toimunud 10 pooleteisetunnist infotundi, kokku 109 esmakursuslasele.\nPrima Vista 2020 \u201eInimese varjud\u201c raames on avatud neli na\u0308itust, u\u0308ks Pallase ja 3 TU\u0308 raamatukogus. Meie raamatukogus saab vaadata na\u0308itust \u201e25 kauneimat Eesti raamatut ja 5 kauneimat Eesti lasteraamatut 2019\u201c. TU\u0308 raamatukogus on raamatuna\u0308itus festivali patrooni loomingust \u201eVIIVI LUIK \u2013 luuletaja, proosakirjanik, esseist\u201c."}, {"text_idx": "#000011", "text": "Kaspar Tamsalu: Lo\u0303unarindel suuremate muutusteta. On alanud gripihooaeg! U\u0308ksikud tudengid ja mo\u0303ned kolleegid on juba langenud nohuse nina ku\u0308u\u0308si ja on ettevaatusest kodust edasi toimetanud. Kellegil pole seni veel sedasamustki tulnud raporteerida ja loodame, et see niimoodi ka ja\u0308a\u0308b. Vaid na\u0308dalad tagasi alanud o\u0303ppeto\u0308o\u0308 on saanud aga hoo sisse: kui koridoris korra seisatada ja ko\u0303rvu teritada, siis on kosta vaid pliiatsite kraapeid vatmanil \u2013 muusika minu ko\u0303rvadele! Iga seina a\u0308a\u0308rest vaatavad vastu veel na\u0308rtsimata natu\u0308u\u0308rmordid vo\u0303i modellide murelikud pilgud; po\u0303randad on kaetud va\u0308rskelt krunditud pappide ja lo\u0303uenditega, ateljeeruumid tahavad ja\u0308rjepidevalt o\u0303hutamist ja ko\u0303ik muu on u\u0308htlaselt va\u0308rvine. Meie u\u0308lio\u0303pilane Mia lendas pa\u0308ris viimasel hetkel vahetuso\u0303pinguteks Gruusiasse ja kirjutab, et seal on va\u0308ga soe ja tore. Kallid kolleegid on aga ka kooliseinte va\u0308liselt olnud va\u0308ga tegusad: Sel na\u0308dalal avas Tallinnas Toompea Lossi kunstisaalis oma isikuna\u0308ituse \u201cTaevane ja maine\u201d kunstnik ja Pallase maaliosakonna dotsent Sirje Petersen. Na\u0308itus on avatud 16. oktoobrini 2020.\nMo\u0308o\u0308dund na\u0308dalal avas galeriis Art & Tonic isikuna\u0308ituse \u201cIidolid ja peened wormid\u201d kunstnik ja Pallase ku\u0308lalislektor Mall Nukke.\nEelolevast na\u0308dalast saab Jakobi Galeriis aga kaeda maalikunstniku ja Pallase maaliosakonna multimeistri Indrek Aaviku veriva\u0308rsket isikuna\u0308itust FAKE NEWS.\nKes ei ole veel jo\u0303udnud la\u0308bi astuda, siis Indrekul on veel ka teine na\u0308itus u\u0308leval TU\u0308 Raamatukogu II korrusel. \u201cValguses / Varjus\u201d kestab na\u0308dala lo\u0303puni (26.09.2020)"}, {"text_idx": "#000012", "text": "Samal pa\u0308eval (26.09.2020), mil la\u0308heb maha u\u0308ks na\u0308itus TU\u0308 raamatukogus, avab Tartu Kunstimaja va\u0308ikeses saalis enda na\u0308ituse \u201cIiveldus/Nausea\u201d Pallase maaliosakonna IV kursuse u\u0308lio\u0303pilane Maris Paal. See na\u0308itus on eriline veel ka selle poolest, et tegemist on esimese projektiga, mis valmib Tartu Kunstike Liidu, Hotell \u201cPallase\u201d ja Ko\u0303rgema Kunstikooli Pallas koosto\u0308o\u0308 raames. Eriolukorra to\u0303ttu neil na\u0308itustel kahjuks suuri avamisi ees ei ole, ku\u0308ll aga on ko\u0303ik oodatud neid ku\u0308lastama!"}, {"text_idx": "#000017", "text": "Rene Haljasma\u0308e: U\u0308ldkokkuvo\u0303ttes on o\u0303ppeaasta alanud rahulikult ja plaanipa\u0308raselt. Ainult I kursus on tavatult suur. Tavatu oli ka sisseastumine, aeg on tavatu... Rutt Maantoa: Loomingulises plaanis on olulisim rahvusvahelisel ko\u0308itena\u0308itusel Scripta Manent osalemine. Eelmisel aastal 3. kursusega raamatuko\u0308itmise aines tehtud tudengite ko\u0308ited on ka na\u0308itusel esindatud. Tudengipreemia pa\u0308lvis Anni Vallsalu."}, {"text_idx": "#000019", "text": "Teisipa\u0308eva 15.09. o\u0303htul toimus Linnateatri ku\u0308laliskunstniku Jaagup Roometi varasema ko\u0308itealase konsultatsiooni ja\u0308tkuks teatri to\u0308o\u0308kojas na\u0308itlejatele ko\u0308itmise koolitus, mille viis la\u0308bi Rene. Priit Pius ja Vanalinna Hariduskolleegiumi \u201crebane\u201d Aksel on etenduses vangirollis, kes ko\u0308idavad kinnipidamisasutuse raamatukogu tarbeks tru\u0308kiseid. Nende ko\u0308itmistegevus peab olema usutav ja to\u0308o\u0308keskkond veenev ning tekst ei tohi ko\u0308itmistuhinas meelest minna... Lavastuse \u201cNad tulid kesko\u0308o\u0308l\u201d esietendus toimub Salme Keskuses 24. oktoobril.\nKolmapa\u0308ev 16.09. oli koosolekute pa\u0308ev \u2013 ennelo\u0303unat rest.suuna ja pealelo\u0303unat osakonna koosolekinfotund, kus osalesid ka Vallo ja Kristina.\nVaatluspraktika. Kuna seoses koroonaga on va\u0308lismaale (isegi Riiga) vaatluspraktikale minek piiratud siis Pallase nahatudengid piirdusid seekord Tallinnas ka\u0308imisega. Avatud olid mitmed disaini ja ko\u0308idetega seotud na\u0308itused. 23. na\u0308dalal oli Po\u0303hjala vabrikuhoonetes Disainio\u0308o\u0308, mis pa\u0308a\u0308dis Disainita\u0308nava ja Moepo\u0303igu u\u0308ritusega, kus ka meie nahk oli esile toodud. Kaire Avi-Kinnuneni vest-aksessuaaride teemaline poster asus teiste Pallase kevadiste lo\u0303petajate hulgas disainikoolide va\u0308ljapanekus II korrusel. Pallas eristus oma kaootilise va\u0308ljapanekuga teistest kunstiko\u0303rgkoolidest. Ilm oli ilus ja disainiaasta tippsu\u0308ndmusel ka\u0308is tohutult rahvast ja paljud peatusid Pallase nurga juures. Pearuumis esitlesid oma to\u0308id nahadisaini osakonna vilistlased-o\u0303ppejo\u0303ud."}, {"text_idx": "#000020", "text": "Jaak Roosi: No midagi ei meenu just sellesse aega, sest see seguneb pikema perioodiga. Aga kui nu\u0308u\u0308d minna ta\u0308nasest tagasi, siis ehk midagi meenub. Esmalt, loomulikult mo\u0308o\u0308bliosakond 65. Sellele pu\u0308hendatud na\u0308itus tuleb Nooruse galeriis. Ei tule nii uhke, nagu 60. juubel, aga omamoodi po\u0303nev na\u0308itus siiski. Seekord siis o\u0303ppeto\u0308o\u0308d \u2013 mo\u0308o\u0308bel, maal, joonistus vo\u0303i projekt. Mida vaid on tehtud o\u0303pingute ajal. Seda veab kursuse raames Riho Tiivel koos tudengitega. Loomulikult ko\u0303ik osakonna o\u0303ppejo\u0303ud aitavad na\u0308ituse koostamisele kaasa. See on suuresti ma\u0308lu na\u0308itus, sest tuleb jo\u0303uda selgusele kes tegi, kunas tegi, kes juhendas ja mo\u0303ni huvitav seik. Praegu on veel mo\u0303nel o\u0303ppejo\u0303ul meeles, et na\u0308iteks Kersti Siim restaureeris lo\u0303puto\u0308o\u0308ks koduoreli ja kaitses oma lo\u0303puto\u0308o\u0308d Ateena kino teise korruse ootesaalis. Ja lo\u0303puto\u0308o\u0308 lo\u0303puakordiks ma\u0308ngis kuulus orelimeister Ardo Kriisa sel orelil u\u0308he loo. Ilus oli, aga seda teame vaid meie, kes me seal olime. Aga see ei peaks nii olema. Ka teistel on o\u0303igus teada."}, {"text_idx": "#000021", "text": "Disaini O\u0308O\u0308. Viimase na\u0308dala esmaspa\u0308eval tuli pu\u0308stitada mo\u0303ningate tundide jooksul Po\u0303hjala vabrikusse Pallase na\u0308itus. Sai tehtud. Aga selleks, et see ekspositsioon su\u0308nniks, tuli mul Madis Liplapiga eelmise na\u0308dala reedel, laupa\u0308eval ja pu\u0308hapa\u0308eval varustada ko\u0303ike seda, mida tegelikult ettevo\u0303tmise kordaminekuks on vaja. Kuna III kursuse mo\u0308o\u0308bliosakonna tudengitele oli see va\u0308ljaso\u0303idutund, siis said\nnad kogemuse, mis on u\u0308hel messil osalemine oma va\u0308ljapanekuga. Kuna mul ja Madisel on see Stockholmi kursus kahepeale juhendatav, siis Disaini O\u0308O\u0308 oli mo\u0303eldud sellise vahepalana. Po\u0303hiline eesma\u0308rk oli/on siiski Stockholmi mess, mida ilmselt sel aastal ei tule, siis\nDisaini O\u0308O\u0308 esitlus on piisav asendusaine. Kuna me tunnis selle vo\u0303imaliku ekspositsiooni ku\u0308ll ma\u0308ngisime la\u0308bi, siis kohapeal kujunes see siiski improvisatsiooniks. Tudengid la\u0308ksid kaasa ja said kogemuse, mis on improvisatsioon ajalises piirangus. Ja\u0308rgmise na\u0308dala esmaspa\u0308eva hommikul tuleb meil see na\u0308itus ka maha vo\u0303tta ja Tartusse tuua.\nSu\u0308ndis ka koroonast tingitud huvitav ilming. Osakonda sai muretsetud diktofon ja Annes Hermann katsetab oma mo\u0308o\u0308bliloengute lindistamist. Pa\u0308rast seob selle teksti piltidega ja need, kel puudus vo\u0303imalus kohal olla, saavad ja\u0308relvaadata. Igati tore. O\u0303ppeto\u0308o\u0308ga samaaegselt ja\u0308tkub o\u0303ppekeskkonna korrastamine, et amortiseerunud osiseid uuendada ja millisele tegevusele lubas rektor ka koolipoolset tuge."}, {"text_idx": "#000022", "text": "Anne Rudanovski: Tudengid ja vilistlased ka\u0308ivitasid taas kaks aastat tagasi loodud Skulptuuri armastajate klubi. Kord kuus ka\u0308iakse koos, skulptuuri ja armastust on palju. 14.-18.09 2020 toimus skulptuuriosakonnas saksa skulptor Uwe Schloeni meistrikursus. Eriolukord seab oma no\u0303udmised: test lennujaamas, ooteaeg hotellis Tallinnas. Ko\u0303ik laabus, esmaspa\u0308eval kohtusid tudengid Uwega, et ja\u0308tkata kevadel e-o\u0303ppena alustatut. Pikaajaline kursus kulmineerub tudengite na\u0308itusega Saksamaal."}, {"text_idx": "#000023", "text": "Koosto\u0308o\u0308 Uwe Schloeniga algas 2015. aastal. 2017 toimus Uwe algatusel ja o\u0303ppejo\u0303ud Rasmus Eisti eestvedamisel kolmanda kursuse suvepraktika Saksamaal. Valmis suuremo\u0303o\u0303tmeline teos \u201eParadiso\u201c (pildil), mis ta\u0308naseni ku\u0308lastajatele Hamburgi la\u0308histel KunstHause am Scu\u0308bergi skulptuuripargis na\u0308htav. Kohalikud hindasid vo\u0303imast maama\u0308rgina mo\u0303juvat teost ja tudengite erakordset koosto\u0308o\u0308vo\u0303imekust. Ja\u0308rgmisel aasta na\u0308ituse teema \u2018threat/fear\u2019 oli paigas enne viiruslainet, Covid-19 lisas teemale ootamatu varjundi. Na\u0308dala jooksul tegelesid tudengid ideede edasiarenduse, kavandamise, skulptuuride ja installatsioonide teostusega, lisaks na\u0308ituse korraldusega seotud ku\u0308simusted. Na\u0308ituse avame 5. ma\u0308rtsil 2021 Potsdamis galeriis Kunstwerk. Ka\u0308ivitumas on kevadel pooleli ja\u0308a\u0308nud projektid omavalitsustega, millest la\u0308hemalt juttu ja\u0308rgmisel korral."}, {"text_idx": "#000024", "text": "Vallo Nuust: Koroonaga on ka selge. Esialgu pole kuskilt abi loota, seega so\u0303ltub ainult meist endist, kui kaua suudame kurikavala haiguse endast ja Pallasest eemal hoida. Ja\u0308rgmine infokiri tuleb 2 na\u0308dala pa\u0308rast."}]